Depatman Deta Ameriken Pase Lod pou Anplwaye ki Pa Esansyel Yo Kite Ayiti
Ministè Afè Etranje Etazuni an lanse avètisman bay sitwayen li yo pou yo evite vwayaje Ayiti akoz pakèt pwoblèm kap trakase peyi-a apre
Depatman Deta avèti sitwayen Ameriken-yo sou sityasyon-an nan peyi D'Ayiti, apre yon kokenn tranbleman'd tè ki mezire 7.0, ki te frape Ayiti toupre Potoprens, 12 Janvye pase-a. Depatman Deta bay lòd pou tout anplwaye gouvènman ameriken ki pa la-a pou sityasyon dujans, pati kite Ayiti. Etazini bay gwo avetisman pou sitwayen-li-yo evite vwayaje Ayiti. "Soukous 12 Janvye-a lakoz gwo dega nan enfrastruktu ki pi enpòtan-yo, e li difisil anpil pou moun jwenn prensipal sèvis-yo. Gen posiblite pou tè-a sibi kèk ti soukous toujou. Tout fòm kominikasyon-yo limite. Peyi-a ap fe fas ak yon gwo mank manje, dlo, transpò, ak bon jan kay. Tout liy avyon komèsyal-yo sispann sèvis-yo san konnen jis pou ki lè," kominike Depatman Deta deklare. "Enstalasyon medikal-yo ap travay depase kapasite-yo, e move kondisyon sanitè poze gwo menas pou santé. Malgre bon entansyon, vwayajè k-ap antre nan peyi-a ka ogmante chaj sou do yon system ki déjà ap goumen pou-l sipòte moun ki nan bezwen sou teren-an. Anplis, anbasad-la gen pwoblèm pou-l reponn tout demann sevis konsilè dujans-yo. Sit Entènèt sa-a gen enfòmasyon sou meyè fason nou ka ede nan efò sekou-yo apre tranblemann-te-a. Adrès-li se: . Anbasad amerikèn nan Pòtoprens rasanble yon ekip travay nan anbasad-la-menm k'ap resevwa apèl toutotan kondisyon-yo pèmèt yo fe sa. Anbasad-la ap chache mwayen idantifye sitwayen Ameriken ki ann Ayiti e ki bezwen asistans ann ujans, e l-ap chache konnen tout kote sous asistans-yo ye." Depatman Deta ekzòte sitwayen Ameriken-yo pou yo kontakte anbasad-la nan email adrès sa-a pou yo mande asistans: . Sitwayen Ameriken ann Ayiti ka rele-tou Ekip Travay Konsilè nan Anbasad-la nan nimewo telefòn sa-yo: , oubyen , oubyen . Depatman Deta nan Washington, DC, kreye-tou yon gwoup travay ki la pou suiv sityasyon ujans-la. Moun ozetazini e nan Kanada ki gen enfòmasyon oubyen ki bezwen gen nouvèl sitwayen Ameriken-yo ann Ayiti ka kontakte Gwoup Travay Ayiti-a nan . Si-w pa ni Ozetazini ni nan Kanada, rele . Pou plis enfòmasyon, e pou konnen dènye nouvel ki ka vini, al sou sit entènèt Afè Konsulè Depatman Deta-a.